[{"text_idx": "#000005", "text": "Er mwyn cefnogi cyfranogiad llawn mewn dysgu, mae\u2019n ddefnyddiol meddwl am rai pethau i fod yn ymwybodol ohonyn nhw a sut gallwch ofalu am eich lles. Mae rhai pethau i'w harchwilio i\u2019w gweld isod. Efallai y byddwch chi'n teimlo nad yw rhai ohonyn nhw\u2019n berthnasol i chi ac yn cael eich temtio i'w hepgor. Darllenwch nhw beth bynnag. Rydych chi'n rhan o gymuned ym Mhrifysgol De Cymru a dylech geisio dysgu ychydig am eich gilydd a bod yn ymwybodol o rai o'r problemau y gallai pobl fod yn dygymod a\u0302 nhw."}, {"text_idx": "#000006", "text": "Mae arwahanrwydd cymdeithasol yn anodd oherwydd mae angen ein gilydd arnon ni i oroesi, er mae\u2019n gallu teimlo'n anodd iawn ymgysylltu a\u0302 phobl eraill ar adegau. Yn eich astudiaethau, rydych chi'n dysgu gyda phobl eraill a chanddyn nhw. Ceisiwch gymryd rhan yn gymdeithasol ar eich cwrs gymaint ag y teimlwch y gallwch. Mae hyn yn arbennig o bwysig os yw\u2019n anodd i chi gymdeithasu mewn ffyrdd eraill yn y brifysgol oherwydd pethau fel cyfrifoldebau eraill, gwaith rhan amser, neu rwystrau eraill."}, {"text_idx": "#000007", "text": "Gall arwahanrwydd cymdeithasol fod yn arbennig o anodd os ydych chi'n fyfyriwr rhyngwladol gan y gallech fod yn bellach i ffwrdd oddi wrth eich teulu, eich ffrindiau a\u2019ch cymuned. Gwyliwch y fideo isod. Mae David Pye o Undeb Myfyrwyr PDC yn siarad am ei brofiadau personol o fod yn fyfyriwr rhyngwladol, byw ac astudio oddi cartref, ac arwahanrwydd cymdeithasol. Mae capsiynau ar y fideo yng Gymraeg."}, {"text_idx": "#000009", "text": "Wrth i ni ddysgu, rydyn ni\u2019n gwneud camgymeriadau, a gall wneud i ni deimlo'n fregus. Mae dysgu gweithredol yn ein galluogi i roi cynnig ar bethau ac efallai na fydd bob amser yn arwain at y canlyniadau disgwyliedig. Mae hyn yn cynnig cyfleoedd i ddysgu, gan gynnwys dysgu am ein hunain. Mae hefyd yn gallu newid ein safbwynt am ffyrdd o fynd i'r afael a\u0302 thasgau dysgu, yn ogystal ag am y byd yn ehangach. Mae'n helpu i ffurfio perthynas dda gyda phobl ar eich cwrs, cefnogi eich gilydd a helpu eich gilydd pan fyddwch yn gwneud camgymeriadau. Mae\u2019n dda bod yn sensitif ac yn adeiladol pan fyddwch chi\u2019n tynnu sylw at gamgymeriad rhywun arall hefyd."}, {"text_idx": "#000011", "text": "Ceisiwch rannu eich llwyth gwaith dros amser a rhoi seibiannau i chi'ch hunan i wneud pethau fel treulio amser gyda ffrindiau neu deulu, yn enwedig yn ystod cyfnodau asesu. Gallech gyfnewid syniadau ar eich cwrs am reoli amser a therfynau amser. Gallai hefyd fod yn ddefnyddiol i chi drefnu sesiynau astudio grw\u0302p i\u2019ch helpu i gadw ar y trywydd cywir gyda therfynau amser. Os oes gennych lawer o asesiadau i\u2019w cwblhau yn yr un cyfnod, rhowch adborth am hynny wrth werthuso eich cyrsiau a\u2019ch modiwlau a thrwy eich cynrychiolwyr Cwrs a Llais y Myfyrwyr."}, {"text_idx": "#000012", "text": "Gall y teimladau hyn ddigwydd ar unrhyw adeg yn ystod eich amser ym Mhrifysgol De Cymru. Maen nhw\u2019n aml yn cysylltu a\u0302 ffyrdd y gallech fod yn teimlo'n wahanol i fyfyrwyr eraill. Er enghraifft, efallai y byddwch yn teimlo hyn os mai chi yw\u2019r cyntaf yn eich teulu i fod yn mynd i\u2019r brifysgol ac wedi cael llai o gyfle i ddod i ddeall y \u2018normau\u2019 a\u2019r \u2018codau\u2019 cudd yn y brifysgol. Efallai eich bod yn teimlo nad ydych yn perthyn i brifysgol. Gall wneud i chi deimlo bod gennych lai i'w gyfrannu a\u2019i bod yn anoddach siarad. Ceisiwch gyfrannu at y dysgu a'r Brifysgol ehangach gymaint ag y gallwch. Gall hynny eich helpu i ddysgu rhywfaint o'r cod cudd fel y gallwch ei ddefnyddio'n strategol. Mae llawer o bobl amrywiol ym Mhrifysgol De Cymru, o wahanol oedrannau, cefndiroedd economaidd-gymdeithasol, ethnigrwydd, anableddau, rhywedd, rhywioldeb, crefyddau, maint corff, ac yn y blaen, ac rydych chi yma oherwydd bod gennych chi lawer i'w gynnig. Gallwch wneud cyfraniadau sy'n ystyrlon i chi. Gallwch gysylltu a\u0302 phobl sydd a\u0302 gwahanol brofiadau, safbwyntiau a chymunedau. Mae'n debygol y byddwch yn gallu cynnig dealltwriaeth ddyfnach o ba mor gyd-ddibynnol ydyn ni fel bodau dynol hefyd."}, {"text_idx": "#000013", "text": "Weithiau byddwch chi'n gwneud gweithgareddau mewn timau. Gall hyn deimlo'n frawychus, ond ceisiwch feddwl am gydweithio fel cyfle i helpu'ch gilydd a meithrin perthnasoedd a chyfeillgarwch da. Treuliwch amser yn dysgu am eich cyfoedion, a pheidiwch a\u0302 rhoi pwysau ar neb i rannu dim byd nad ydyn nhw eisiau ei wneud. Cofiwch fod gan bobl wahanol arddulliau cyfathrebu. Wrth ymateb i rywun, yn enwedig wrth roi adborth ar waith llafar, ddylech chi ddim canolbwyntio ar arddull iaith, ynganiad, iaith y corff, na tho\u0302n y llais. Rhowch adborth ar sail y gwaith, nid yr unigolyn. Mae\u2019n gallu bod yn ddefnyddiol canolbwyntio ar yr hyn nad oeddech chi\u2019n ei ddeall neu os oes manylion ar goll. Gall hefyd fod yn ddefnyddiol cael cytundeb fel ti\u0302m sy'n cynllunio pwy sy'n cyflawni pa rolau a phwy sy'n gwneud pa waith a phryd."}, {"text_idx": "#000015", "text": "Ble i fynd os oes angen cymorth gyda lles arnoch chi wrth ddysgu"}, {"text_idx": "#000016", "text": "Mae llawer o gymorth i gefnogi eich lles wrth ddysgu ar gael ym Mhrifysgol De Cymru. Dyma awgrymiadau i'ch helpu i ddod o hyd i'r hyn sydd ei angen arnoch. Gallwch hefyd bori drwy\u2019r A-Y i ddod o hyd i wybodaeth ddefnyddiol neu gysylltu a\u0302\u2019r Ardal Gynghori os nad ydych yn siw\u0302r ble i fynd am gymorth. Mae Prifysgol De Cymru yn cynnig cymorth iechyd meddwl a chwnsela ac mae ganddi bolisi \u2018Urddas wrth Astudio\u2019 ar gyfer materion sy\u2019n ymwneud a\u0302 bwlio ac aflonyddu ym Mhrifysgol De Cymru."}, {"text_idx": "#000020", "text": "Myfyrwyr anabl sy'n chwilio am gymorth sy'n gysylltiedig a\u0302 dysgu"}, {"text_idx": "#000021", "text": "Gall y Gwasanaeth Anabledd ddarparu cyngor a chymorth ar gyfer eich astudiaethau ym Mhrifysgol De Cymru. Gall ymgynghorwyr weithio gyda chi i ddod o hyd i ddatrysiadau i'ch helpu chi'n bersonol. Gwyliwch y fideo isod. Mae Jamie Edwards, sy\u2019n aelod o staff, yn siarad am bwysau bywyd prifysgol i fyfyrwyr anabl a sut gall y gwasanaeth helpu i gefnogi eich lles. Mae capsiynau ar y fideo."}, {"text_idx": "#000022", "text": "Er mwyn cael syniad o\u2019r cymorth sydd ar gael gan y Gwasanaeth Anabledd, gwyliwch y fideo isod. Mae Kyle Eldridge, sy\u2019n fyfyriwr awtistig/anabl, yn siarad am ei brofiadau personol o gael cymorth gan y ti\u0302m Ymgynghorwyr Cymorth Anabledd ym Mhrifysgol De Cymru. Mae capsiynau ar y fideo yng Gymraeg."}, {"text_idx": "#000024", "text": "Gall gwaith academaidd yn y brifysgol fod yn dra gwahanol i waith academaidd rydych wedi'i wneud yn rhywle arall, yn enwedig o ran gwaith asesu. Gall asesu fod yn broses emosiynol iawn hefyd. Gall deimlo fel eich bod yn cyflwyno nid yn unig eich gwaith, ond chi eich hunan, i gael craffu arnoch chi hefyd. Mae\u2019r gwasanaeth Datblygu Myfyrwyr a Sgiliau Astudio yn cynnig gweithdai grw\u0302p a sesiynau tiwtor un i un sy'n cynnig gofodau mwy diogel i siarad am eich pryderon. Gwyliwch y fideo isod. Mae Jamie Edwards, sy\u2019n aelod o staff, yn siarad am sut gall y gwasanaeth Datblygu Myfyrwyr a Sgiliau Astudio gefnogi eich lles. Mae capsiynau ar y fideo."}, {"text_idx": "#000026", "text": "Gallwch hefyd roi cynnig ar y dolenni canlynol i'ch helpu gyda phryderon academaidd eraill, gan gynnwys dod o hyd i le pwrpasol i astudio (yn unigol neu mewn grwpiau)."}, {"text_idx": "#000028", "text": "Poeni am ganfod eich ffordd o gwmpas PDC"}, {"text_idx": "#000029", "text": "Os ydych chi'n newydd i'r campws eleni ac yn poeni am ddod o hyd i ble mae angen i chi fod a phryd, gallwch roi cynnig ar y dolenni hyn i'ch helpu chi."}, {"text_idx": "#000031", "text": "Cymorth os ydych chi\u2019n poeni am fynd ar leoliad"}, {"text_idx": "#000032", "text": "Os ydych yn dilyn cwrs lle mae lleoliadau gwaith yn elfen arwyddocaol, fe welwch fel arfer fod gwybodaeth benodol yn ymwneud a\u0302 lleoliadau ar gael drwy eich cwrs. Chwiliwch am hyn. Gofynnwch i staff ar eich cwrs os nad ydych yn siw\u0302r ble i ddod o hyd i\u2019r wybodaeth. Os nad ydych chi\u2019n dilyn y math hwn o gwrs, rhowch gynnig ar y dolenni isod."}, {"text_idx": "#000034", "text": "Angen math arall o gymorth?"}, {"text_idx": "#000035", "text": "Os oes angen mathau eraill o gymorth arnoch nad oes so\u0302n amdanynt ar y dudalen hon, neu os nad ydych yn siw\u0302r ble i fynd, yn aml gall staff ar eich cwrs a Hyfforddwyr Academaidd Personol gyfeirio eich ymholiadau, neu gallwch gysylltu a\u0302\u2019r Ardal Gynghori."}, {"text_idx": "#000036", "text": "I gael help gyda\u2019ch anghenion iechyd meddwl, fel gorbryder ac iselder, ewch i\u2019r Gwasanaeth Iechyd Meddwl a Chwnsela."}, {"text_idx": "#000037", "text": "Mae Gwasanaeth y Gaplaniaeth yn cynnig amrediad o opsiynau cefnogaeth ar gyfer staff a myfyrwyr.Ffo\u0302n: 01443 654060E-bost: [email protected]Argyfwng y tu allan i oriau: 03455 760101"}]